CELEX: 62022CN0129
Language: fi
Date: 2022-02-24 00:00:00
Title: Asia C-129/22: Ennakkoratkaisupyyntö, jonka Verwaltungsgericht Darmstadt (Saksa) on esittänyt 24.2.2022 – EF v. Stadt Offenbach am Main

20.6.2022   
            
            
               FI
            
            
               Euroopan unionin virallinen lehti
            
            
               C 237/27
            
         
      Ennakkoratkaisupyyntö, jonka Verwaltungsgericht Darmstadt (Saksa) on esittänyt 24.2.2022 – EF v. Stadt Offenbach am Main
      (Asia C-129/22)
      (2022/C 237/35)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Darmstadt
      
         Pääasian asianosaiset
      
      
         Kantaja: EF
      
         Vastaaja: Stadt Offenbach am Main
      
         Ennakkoratkaisukysymykset
      
      
                  1)
               
               
                  Voiko kolmannen maan kansalainen, jolle ensimmäinen jäsenvaltio (nyt esillä olevassa asiassa Italia) on myöntänyt pitkään oleskelleen kolmannen maan kansalaisen aseman direktiivin 2003/109/EY (1) mukaisesti, vaatia toista jäsenvaltiota (nyt esillä olevassa asiassa Saksa) uusimaan hänelle direktiivin 2003/109/EY 14 artiklan ja sitä seuraavien artiklojen täytäntöön panemiseksi myönnetyn oleskeluluvan tarvitsematta osoittaa pitkään oleskelleen kolmannen maan kansalaisen aseman olemassaoloa?
                  Jos tähän kysymykseen vastataan kieltävästi:
               
            
                  2)
               
               
                  Onko pitkään oleskelleen kolmannen maan kansalaisen aseman katsottava olevan edelleen olemassa toisessa jäsenvaltiossa pelkästään siksi, että kolmannen maan kansalaisella on ensimmäisen jäsenvaltion toistaiseksi myöntämä pitkään oleskelleen kolmannen maan kansalaisen EU-oleskelulupa, vaikka hän ei olekaan kuuteen vuoteen oleskellut sen jäsenvaltion alueella, joka on myöntänyt hänelle mainitun aseman?
                  Jos tähän kysymykseen vastataan kieltävästi:
               
            
                  3)
               
               
                  Onko toinen jäsenvaltio oleskeluluvan uusimisen yhteydessä toimivaltainen tutkimaan oikeuden säilyttää pitkään oleskelleen kolmannen maan kansalaisen asema direktiivin 2003/109/EY 9 artiklan 4 kohdan toisen alakohdan mukaisesti ja tarvittaessa kieltäytymään uusimasta oleskelulupaa, vai onko ensimmäinen jäsenvaltio toimivaltainen toteamaan myöhemmin tapahtunut mainitun aseman menettäminen?
                  Jos tähän kysymykseen vastataan myöntävästi:
               
            
                  4)
               
               
                  Tarvitaanko tällöin tutkittaessa direktiivin 2003/109/EY 9 artiklan 4 kohdan toisen alakohdan mukaista menettämisperustetta kansallinen täytäntöönpanosäädös, jossa konkretisoidaan tosiseikat, jotka johtavat pitkään oleskelleen kolmannen maan kansalaisen aseman menettämiseen ensimmäisessä jäsenvaltiossa, vai riittääkö se, että kansallisessa oikeudessa säädetään ilman konkreettista viittausta direktiiviin, että toinen jäsenvaltio voi kieltäytyä uusimasta oleskelulupaa, ”jos ulkomaalainen ei ole enää oikeutettu säilyttämään pitkään oleskelleen kolmannen maan kansalaisen asemaa toisessa Euroopan unionin jäsenvaltiossa”?
               
            
         (1)  Pitkään oleskelleiden kolmansien maiden kansalaisten asemasta 25.11.2003 annettu neuvoston direktiivi 2003/109/EY (EUVL 2004, L 16, s. 44).